Lørenskog Idrettsforening

Lørenskog Idrettsforening (LIF) (stiftet 17. april 1929) er en norsk fotballklubb fra Lørenskog i Akershus. Foreningen fikk sitt nåværende navn 10. desember 1948 da klubbene Lørenskogkameratene (stiftet 17. november 1932) og Solheim Idrettsforening (stiftet 17. april 1929) slo seg sammen. Klubben har nesten 1 200 medlemmer fordelt på 61 lag. A-laget spiller i 2. divisjon avd. 2.

Historikk
Lørenskog A-lag har for det meste oppholdt seg i 2. divisjon, men etter en sterk oppvisning i 2001-sesongen så rykket laget opp til 1. divisjon for første gang i klubbens historie. Selv om Lørenskog rykket rett ned igjen året etter i 2002, så fikk laget seriekamper mot flere kommende Eliteserie-lag som Tromsø, Aalesund, Sandefjord, Hønefoss, Strømsgodset, HamKam og Haugesund.

I sesongene etter nedrykket var Lørenskog alltid å finne på øvre halvdel av tabellene. I flere av disse sesongene endte også laget rett bak avdelingsvinnerne med ønske om retur til 1. divisjon en dag.

I serieåpningen for 2013-sesongen mistet de seieren på overtid mot Skedsmo, da de avsluttet kampen med ni mann etter utvisning på Patrick Fjell og Dennis Obeng. I første kamp røk også laget ut av cupen, etter å ha tapt i ekstraomgangene mot tredjedivisjonslaget Ullern. I andre kamp i serien tapte de 3-2 mot TUIL. Etter ferdigspilt serie så endre laget på en 10.plass. Det ble sett på som en skuffende sesong etter at de kjempet om opprykk året før.

Klubben ønsket å reise seg for 2014-sesongen, men den endte med å bli enda verre. Selv med 11.plass og 11 poeng ned til nedrykksplass så ble det bare 26 poeng og hele 28 minusmål i målforskjell. Andre lag i de andre avdelingene det året rykket ned med flere poeng enn Lørenskog.

2015-sesongen ble mer positiv, men laget var langt unna både opprykk og nedrykk. Sesongstarten var meget god og særlig på hjemmebane ble det plukket mange poeng. Bortestatistikken var noe helt annet med kun tre fattige bortepoeng på de siste ti bortekampene. 9.plass ble fasiten, men med 7 plussmål i målforskjell og fjerde minst antall innslupne mål ble sesongen et godt sprang i riktig retning.

For 2016-sesongen så skulle halvparten av alle lagene i 2. divisjon rykke ned til 3. divisjon og eksperter spådde Lørenskog som et av lagene som måtte kjempe om å overleve. Etter en god start på sesongen og med tro på å holde seg, så ble høstsesongen en trist affære. Med hjemmetap mot flere bunnlag og et meget stygt 9-0 bortetap mot Nest-Sotra, klarte ikke laget å kjempe seg opp på trygg plass. Laget ble nummer 10 og for første gang siden 1996 så måtte Lørenskog ned til nivå fire.

Lørenskog havnet med lag fra Romerike og fra Nord-Norge i 3. divisjon 2017, avd 6. Laget ble sett på som en outsider til opprykk til 2. divisjon men klarte aldri å være i nærheten av dette. Likevel avsluttet laget sesongen sterkt og holdt på å ta en fin 3.plass, men med tap i siste kamp borte mot nedrykkstruede Skjervøy så endte Lørenskog på femteplass.

For 2018-sesongen så ble Lørenskog plassert med lag fra Østlandet, i tillegg til Bjørnevatn fra Øst-Finnmark. I cupen ble det seier mot Korsvoll borte i første runde, før de fikk regjerende cupmester Lillestrøm i andre runde. Lørenskog ledet faktisk 1-0 og holdt Lillestrøm til 1-1 til pause. Derimot i andre omgang ble forskjellen på lagene merkbar og Lillestrøm tok en komfortabel 5-1 seier. I serien startet Lørenskog godt men dabbet litt av midtveis. De tok innpå ved slutten men avstanden ble for stor. Likevel ble det en solid tredjeplass med god avstand til lagene bak. Etter sesongslutt annonserte hovedtrener Julian Madsen at han gir seg som trener i Lørenskog for å prøve lykken med 07 Vestur fra Færøyene. Ny hovedtrener ble Daniel Westvang, som var A-lagets assistent trener.

Lørenskog spilte i Avdeling 1 for 2019 sesongen og spilte mot lag fra Møre og Romsdal, i tillegg til Oslo, Østfold og Øvre Romerike. Lørenskog kjempet lenge sammen med storfavoritt Eidsvold Turn, men da Turn vant begge kampene mot Lørenskog så var det mer eller mindre avgjort. Lørenskog endte likevel med å forbedre den sterke tredjeplassen fra sesongen før med en andreplass nå. Ved slutten av sesongen ble lagets store spiller Riki Alba solgt til Fredrikstad.

2020-sesongen ble avlyst for alle lagene i 3. divisjon grunnet den globale Koronaviruspandemien. 2021-sesongen fikk grønt lys for spill, men kun halv serie og oppstart i starten av august. 2021 sesongen ble kun halvspilt grunnet sen seriestart, men Lørenskog ble hektet av tidlig i kampen om opprykk. Avdelingen ble vunnet av suverene Gjøvik-Lyn som vant alle sine kamper.

2022-sesongen ble Lørenskog igjen plassert med lag fra Nord-Norge. Det endte med en fjerdeplass og et lite stykke bak teten. 2023-sesongen ble nok en sesong med lag fra Nord-Norge. Denne gangen ble det en andreplass men endte likevel hele 14 poeng bak suverene Follo. 2024-sesongen ble Lørenskog og resten av Akershus samlet med lag fra Møre og Romsdal. Det ble nok en andreplass men igjen et stykke bak avdelingsvinneren, som ble Træff. 

For 2025-sesongen så var Lørenskog og resten av Akershus i kamp mot lag fra Indre Østland, samt to lag fra Buskerud og ett fra Oslo. I den 25 og nest-siste serierunden så sikret Lørenskog førsteplassen i avdelingen og laget rykket opp tilbake til 2. divisjon, 9 år etter nedrykket i 2016.

 Tabellen 

Sesong for Sesong

 Sesong  Divisjon  Avdeling  Plassering1985  4. divisjon  Gruppe Østland A  4.-plass1986  4. divisjon  Gruppe Østland A  3.-plass1987  4. divisjon  Gruppe Østland C  2.-plass1988  4. divisjon  Gruppe Østland C  1.-plass (opprykk)1989  3. divisjon  Avdeling A  5.-plass1990  3. divisjon  Avdeling B  7.-plass1991  2. divisjon  Avdeling A  8.-plass1992  2. divisjon  Avdeling A  7.-plass1993  2. divisjon  Avdeling B  3.-plass1994  2. divisjon  Avdeling 3  8.-plass1995  2. divisjon  Avdeling 1  12.-plass (nedrykk)1996  3. divisjon  Avdeling 4  1.-plass (opprykk)1997  2. divisjon  Avdeling 2  10.-plass1998  2. divisjon  Avdeling 2  6.-plass1999  2. divisjon  Avdeling 2  6.-plass2000  2. divisjon  Avdeling 2  6.-plass2001  2. divisjon  Avdeling 4  1.-plass (opprykk)2002  1. divisjon    15.-plass (nedrykk)2003  2. divisjon  Avdeling 2  6.-plass2004  2. divisjon  Avdeling 2  2.-plass2005  2. divisjon  Avdeling 2  4.-plass2006  2. divisjon  Avdeling 1  3.-plass2007  2. divisjon  Avdeling 4  4.-plass2008  2. divisjon  Avdeling 1  2.-plass2009  2. divisjon  Avdeling 2  5.-plass2010  2. divisjon  Avdeling 4  7.-plass2011  2. divisjon  Avdeling 1  4.-plass2012  2. divisjon  Avdeling 4  2.-plass2013  2. divisjon  Avdeling 4  10.-plass2014  2. divisjon  Avdeling 4  11.-plass2015  2. divisjon  Avdeling 2  9.-plass 2016  2. divisjon  Avdeling 3  10.-plass (nedrykk)2017  3. divisjon  Avdeling 6  5.-plass2018  3. divisjon  Avdeling 2  3.-plass2019  3. divisjon  Avdeling 1  2.-plass2020  Avlyst2021  3. divisjon  Avdeling 1  7.-plass2022  3. divisjon  Avdeling 6  4.-plass2023  3. divisjon  Avdeling 6  2.-plass2024  3. divisjon  Avdeling 5  2.-plass2025  3. divisjon  Avdeling 3 1.-plass (opprykk)2026  2. divisjon  Avdeling 2

Spillerstall
25      Dyre Ekeberg Schjerve
14	Hermon keste
6	Erlend Eggen Persgård
21	Patrick Fjell
3	Szymon Krolikowski
4	Lansana Baba
8	Momodou Lamin Darboe
10	Peter Sørensen Nergaard
9	Ardian Gashi
11	Dennis Obeng
7	Faysal Mohamed Ahmed
1	Andreas Fjeldstad
15	Jonas Altinius
18	Kristoffer Larsen
2	Nikolas Tsiolas
19	Simen Rustadbakken
17	Vetle Kristoffer Rygh
20	Øystein Lundblad Næsheim
16      Mats Solberg

 Kjente spillere 
John Carew
Henning Berg
Kim Holmen
Espen Olsen
Abdisalam Ibrahim

Referanser

 Eksterne lenker 

 Lørenskog Idrettsforening (Lokalhistoriewiki).
 Rolvsrud Stadion (Nordic Stadiums).

Kategori:Idrettslag i Akershus
Kategori:Idrettslag etablert i 1929
Kategori:Fotballag i Akershus
Kategori:Fotballag etablert i 1929
Kategori:Sport i Lørenskog